Igors Linga

Igors Linga (dzimis Vasiļjevs ) ir latviešu TV, kino un mūzikas video klipu režisors un producents, mūzikas ierakstu producents, dziesmu tekstu autors un uzņēmējs. Televīzijas kanālu Mūzikas video kanāls un Latvijas šlāgerkanāls līdzdibinātājs un direktors. 

Agrāk bijis arī mūziķis. Uzfilmējis vairāk nekā 100 mūzikas videoklipu, uzrakstījis vairāk nekā 40 dziesmu tekstus grupām Zig Zag, Linga un daudziem citiem. Producējis un režisējis kino un televīzijas filmas, TV mūzikas raidījumus un koncertus, kā arī režisējis ievērojamus masu pasākumus.

Igora veidotie videoklipi Remix "Uz veselību"  (1991), Linga "Spēle" (1992) un Jumprava "Lēna upe" (1998) ir saņēmuši balvas par gada labākajiem video klipiem Latvijā. 1993. gadā starptautiskajā mūzikas festivālā Rumānijā ”Cerbul de Aur” videoklips grupas Linga dziesmai "Wash it down" saņēmis “Grand Prix” kā labākais videoklips. Grupas Linga dziesma "Spārni", kuras teksta autors ir Igors Linga, 2007. gadā saņem AKKA/LAA “Bezgalības balvu” par visvairāk atskaņoto, spēlētāko un pirktāko dziesmu. 2009. gadā AKKA/LAA “Bezgalības balvu” par visvairāk atskaņoto, spēlētāko un pirktāko dziesmu saņem grupas Linga dziesma "Gan", kuras teksta autors arī ir Igors Linga."AKKA/LAA"  Autortiesību bezgalības balva 2008. gadā dziesma "Gan" saņem Latvijas Mūzikas gada balvu par visvairāk atskaņoto dziesmu Latvijas radio stacijās.

Viņa jaunākais brālis Gvido bija rokmūziķis.

 Biogrāfija 

 Pirmās gaitās mūzikā 
12 gadu vecumā Igors sāka interesēties par tā laika aktuālo mūziku un veidot savu ierakstu kolekciju. Tai pašā laikā sāka apgūt basģitāras spēles pamatprincipus. 1982. gadā kopā ar ģitāristu Gintu Solu dibināja panku grupu Jūras mēsli, kurā sāka spēlēt sitamos instrumentus, dziedāt un rakstīt dziesmu tekstus. Pēc gada grupai kā dziedātājs pievienojās Igora draugs Vilnis Linužs un grupa mainīja nosaukumu uz Dzelzs Ceļš.

 Pievēršanās kino 
Igors grupu pameta 1984. gadā un pēc sava skolas biedra Viestura Graždanoviča uzaicinājuma pievērsās kino amatieru kustībai. Igors, kā galvenais varonis, filmējās Viestura filmā, un pēc labiem filmas panākumiem abi nolēma turpināt sadarbību.
Tā paša gada vasarā viņi sāka darbu pie filmas Sāga, kurai Igors bija scenārija autors un režisors. Filmā piedalījās Igora draugi, grupa Ārprāc (vēlāk Zig Zag) un Dzelzs Ceļš. Šo filmu finanšu trūkuma un radošās krīzes dēļ Igors ar Viesturu nespēja pabeigt.
Uz gadu filma iegūla Latvijas Zinātņu Akadēmijas kinoamatieru studijas plauktos. 1985. gadā studijas vadītāja Marika Vidiņa uzfilmēto materiālu parādīja kino režisoram Jurim Podniekam, kurš tobrīd filmēja dokumentālu filmu par jauniešiem Vai viegli būt jaunam? un meklēja filmas varoņus, kā arī interesantus materiālus filmai.
Juris uzrunāja Igoru un piedāvāja palīdzēt pabeigt filmu Sāga ar norunu, ka drīkstēs tās materiālus izmantot savā filmā un filmēt Sāgas filmēšanas norises. Tā Igors kļuva par vienu no tā laika ievērojamākās dokumentālās filmas varoņiem."Vai viegli būt jaunam? (1986)"  Latvijas Kultūras Kanons recenzija
Šī filma ļoti ietekmēja turpmāko Igora karjeru un radošo darbu.
No 1986. gada līdz 1988. gada rudenim Igors strādāja Rīgas Kinostudijā par galdnieku, mākslinieka asistentu, dokumentālo filmu administratoru un režisora assistentu.
No 1988. gada līdz 1991. gadam strādāja par režisoru un producentu Latvijas Reklāmas aģentūrā. Šeit arī radās iespējas sākt filmēt pirmos mūzikas videoklipus, izmantojot profesionālo tehniku. Tapa videoklipi grupas Linga dziesmām "Krodziņš" un "Nāc dejot", kā arī Remix "Uz veselību!".

1988. gadā Igors uzņēma muzikālu filmu "Thus Spoke The City" (Tā runāja pilsēta), kurā piedalījās grupas Odis, Opus Pro, Jumprava, Linga, Jauns Mēness un Imants Vanzovičs. Strādājot pie šīs filmas, Igors iepazinās ar Aigaru Graubu no grupas Jumprava, un abi nolēma nākamās filmas veidot kopā. Nākamajā muzikālajā filmā "Rock'n'Roll in Baltic" Aigars, lai tuvāk iepazītu kino industrijas specifiku, strādāja kopā ar Igoru kā režisora asistents. “Rock'n’Roll in Baltic” ir filma, kurā piedalās aktuālākās 1991. gada grupas no Baltijas: Tango, Pete Anderson & The Archives, Linga, Jauns Mēness (no Latvijas), Bix, Foje, UTV (Lietuva) un Röövel Ööbik, Rock Hotel, Ultima Thule, Just Knud Qvikstad (Igaunija). Filma tika izrādīta Latvijas, Lietuvas, Igaunijas un Dānijas televīzijā.

1991. gadā Igors Linga un Aigars Grauba kā režisori kopā ar zviedru teātra režisoru Hansu Bertilsonu sāka darbu pie spēlfilmas "Drosme nogalināt" scenārija. Tas tika rakstīts pēc zviedru dramaturga Larsa Norēna darba "Courage To Kill" motīviem. Galvenās lomas filmā atveidoja Armands Reinfelds, Uldis Norenbergs un Maija Jevhuta. Lai varētu šo filmu veidot, Igors ar Aigaru dibināja uzņēmumu "Starp Eiropu un Honkongu".
Filma tika pabeigta 1993. gadā un tā ir pirmā Latvijas filma ar Stereo Dolby Surround skaņas celiņu.

 Darbība televīzijā 
1995. gadā Igors pievienojās Picca TV komandai, kur iepazinās ar Andreju Ēķi, ar kuru kopā nofilmēja TV humora seriālu "Pelikāns".
1996. gadā Igors jaunajā televīzijā LNT sāka veidot Mūzikas Ziņas.
1997. gadā kopā ar brāli Gvido Lingu, apvienojot raidījumu “Latvijas Top 10” ar “Mūzikas Ziņas”, izveidoja raidījumu “Latvijas Mūzikas Stunda”. Šo raidījumu LNT translēja katru darba dienu 15:30, to vadīja Dagmāra Legante, Māris Grigalis un Gvido Linga.
Raidījums sastāvēja no mūzikas video klipiem, koncertiem, mūzikas ziņām un grupu intervijām. Mūzikas ziņas sāka veidot Prāta Vētra fanu kluba aktīva dalībniece Guna Zučika.
1997. gadā Igors Linga sadarbībā ar Mustang Jeans pārstāvjiem Latvijā iekļāva LNT programmā populārā mūzikas kanāla VIVA veidotos raidījumus JAM ar starptautiskās popmūzikas lielākajām zvaigznēm.

2000. gadā Igors Linga un Gvido Linga kopā ar domubiedriem izveidoja muzikālu projektu LNT Mūzikas Video, kura ietvaros tika organizēti lieli koncerti, apbalvošanas ceremonijas, finansēti mūzikas videoklipi un ar skatītāju piedalīšanos noteikti pašmāju gada labākie mūziķi, dziesmas un mūzikas videoklipi. Projekts beidza pastāvēt 2005. gada janvārī.

2006. gadā Igors Linga un Gvido Linga izveidoja Latvijas mūzikas TV kanālu ar nosaukumu Mūzikas Video Kanāls, kurā 24 stundas diennaktī tika pārraidīti Latvijā radīti mūzikas video klipi un koncerti."Linc - Interneta TV"  Mūzikas Video Kanāls No 2007. gada šo kanālu sāka retranslēt Lattelecom ITV.
2010. gadā Mūzikas Video Kanāls izveidoja vēl vienu latviešu mūzikas TV kanālu Latvijas Šlāgerkanāls."Linc - Interneta TV"  Latvijas Šlāgerkanāls

 Personīgā dzīve 
Igora Lingas jaunākais brālis Gvido Linga (miris 2020. gadā) bija mūziķis, grupas Linga izveidotājs.

 Filmogrāfija 

 Filmas un seriāli 
 Gads Filma Žanrs Piedalījies kā Režisors Scenārists Operators Producents Aktieris 1985 "Sāga" Amatieru filma    1988 "Tā runāja pilsēta" Muzikāla spēlfilma   1990 "Rokenrols Baltijā" Muzikāla spēlfilma    1991 "Iecērtiet sev kājā" Sirreālisma filma    1993 "Drosme nogalināt" Spēlfilma    1995 "Pelikāns" TV humora seriāls   2001 "Bardaks-800" TV parodijfilma   2001 "Vīrieši manā mūžā" TV seriāls   2001 "Sieviete spogulī" TV seriāls   2003 "Silvestrs" TV spēlfilma   2005 "Paralēlā vēsture" TV filma   2009 "Stukačs. Jeb kā vara pārveido cilvēku" TV filma   2011 "Čikāgas Piecīši. Par mani,draudziņ, nebēdā!" Dokumentāla filma     2015 "Savējie sapratīs" Dokumentāla filma 

 Televīzijas projekti
 Gads Televīzija Nosaukums Žanrs Piedalījies kā Režisors Producents Scenārists 1996-1997 LNT "Mūzikas Ziņas" Muzikāls raidījums    1997-2004 LNT "Latvijas Mūzikas Stunda" Muzikāls raidījums    1997-2001 LNT "Jam" Muzikāls raidījums    2002 TV5 "Atom TV" Rīta programma    2004 LNT "Frikšovs ar Janu Duļevsku" Humora raidījums    2008 TV3 "TV3 Līgo Saulkrastos" Tiešraides koncerts    2009-2013 TV3 "Zvaigznes ceļo" Ceļojumu raidījums   

 Mūzikas video klipi
 Gads Izpildītājs Nosaukums Piedalījies kā Režisors Producents Scenārists Operators 1987 Zig-Zag "Sapņi"     1987 Zig-Zag "Esmu apnicis"     1988 Odis "Pienāk klāt bērnība"     1988 Asociāciju sektors "Atbrīvo mani"     1988 Linga "Street Dogs"     1988 Opus Pro "Get Out in The Light"     1988 Odis "You Think I Am A Toy"     1988 Imants Vanzovičs "Love Time"     1988 Jauns Mēness "My Life"     1988 Linga "Krodziņš"     1988 Olga Rajecka "Ziemeļvējā"    1989 Linga "Nāc dejot"     1989 Jumprava "Pilsētā"     1989 Remix "Uz veselību"     1990 Diskomforts "Instrumentāls"     1990 Opus Pro "I Wanna Go Back"     1991 Tango un Olga Rajecka "Apvij rokas"     1991 Pete Anderson & The Archives "Jump, Jive and Walk"     1991 Linga "Kā sāp"     1991 Jauns Mēness "I'm Still Alive"     1991 Röövel Ööbik (Igaunija) "Outta Myself"     1991 Ultima Thule (Igaunija) "Fly Myself Free"     1991 Rock Hotel (Igaunija) "Rong"     1991 Just Knud Qvigstad (Igaunija) "Üksi tantsin"     1991 Foje (Lietuva) "Winter"     1991 BIX (Lietuva) "Tarp Europos ir Honkongu"     1991 UTV (Lietuva) "Melės sloga"     1991 Kristaps Grasis "Dance of The Lost"     1993 Odis "Courage To Kill"     1993 Linga "Spēle"     1993 Linga "Wash It Down"     1994 Linga "Šeit"     1995 Linga "Tu"     1997 Rebel "Rebel Riders"    1997 The Satellites "Nekad nekad"     1997 Bērni "Jā jā jā"     1997 Bingo "Nāc uz Bingo"     1997 Miss Amerika "Miss Amerika"     1997 The Satellites "Disko"     1997 Eldorado "Līgo"     1997 Fact "Creepin Shadows"     1997 Gelousy "Ūdens un vīns"     1997 Pamatinstinkts "Tu esi vēl dzīvs"     1997 Inese "Čabulītis"     1997 Ex Patriots "Queker"     1997 Tranzīts "Kailie sapņi"     1997 Lādezers "Tuvu tuvu"     1997 Aigars Grāvers un Olga Rajecka "Paslēpes"     1998 The Satellites "Happy To Follow"    1998 Jumprava "Lēna upe"     1998 Bet Bet "Night"     1998 Bingo "Skumjas"     1998 Tranzīts "Nepabeigti darbi"     1998 Ramadance "Ramadance"     1999 Helmī Stalte un Gvido Linga "Jumalo"     1999 Ledus "Samtainais ledus"     1999 Rebel "Šarovaja molņija"     1999 Opus Pro "Čempions"     1999 Opus Pro "Es nāku tevi zagt"     2000 Linga "Es mīlu tikai tevi"     2000 Vējiem Līdzi "Vējiem līdzi"     2000 Gailītis G kopkoris "Uz ko gan prāts mums nesas"     2000 Delta & Draugi "Draugi esam mēs"     2000 Hameleoni "Nakts"     2001 Ozols "Rajons"     2001 Ozols "Bokss"    2001 The Hobos "Angel"     2001 Jonny Salamander "Dzimšanas dienal"     2001 Hameleoni "Pērles un dimanti"     2001 Paraguay Zoo "Ģimenes dzīve"     2001 Ainārs Mielavs & Imants Kalniņš "Es redzēju sapnī"     2001 Raimonda Vazdika "Vēji Tev, zvaigznes Tev"     2002 Linga "P-03"    2002 A-Eiropa "Ņikogda"     2002 Apvedceļš "Zemenes"     2003 Tranzīts "Septiņas dienas"     2003 LNT kopkoris "Mēs jūs redzam"     2004 LNT kopkoris "LNT - Tavs Ziemassvētku brīnums"     2004 UFO "Pastum, pastum, pietupies"    2006 Lādezers "Atbalss"     2006 Double Faced Eels "Zilais valis"     2006 Linga "Spārni"     2006 Z-Scars "Cauri pilsētai"     2007 Jana Hermann "Glamour Cool Antishock"     2007 Igor Novikoff- Rebel "Singapore Rain"     2007 Otra Puse Vs. Roberts Lejasmeijers "Pēc lietus"     2007 Z-Scars "Way Back Home"     2007 Z-Scars "Vse moji mečti"     2008 Linga "Gan"     2008 Liene Šomase "Jauna diena"     2008 Z-Scars "Šodien būs skaista diena"     2009 Dzeltenie Pastnieki "Mana kafejnīca ir salauzta"     2009 Laime Pilnīga "Sirdsapziņa"     2009 Jenny May "Nāk nakts"     2009 Blitze "Bibliotekārs"     2009 Kaža "Tiešs jautājums sev"     2009 Jenny May "Es neesmu Džeina Fonda"     2009 Musiqq "Ziemassvētku saraksts"     2009 PeR "Nevar būt"     2009 Pete Anderson & The Swamp Shakers "Baby Let's Play House"     2010 Jenny May "Es neesmu Džeina Fonda (Otra versija)"     2010 A-Europa Feat Ļena Terentjeva "Ņebo Zemļa"   2013 Lee Brikowskey "Sapņu pilsēta"    2013 Kaspars Markševics "Var jau būt"    2013 Kaspars Markševics "Tavs smaids"     2014 Liene Candy "Zieds"    2015 Fēlikss Ķiģelis "Uzzīmētā sirds"     2015 Kaspars Markševics "Lietus randiņš"     2016 Apvedceļš "Kantrī radies Smiltenē"     2017 YOHYDY "VYDYHY"     2018 Klaidonis "Paliksim Latvijā"     2018 Ivars Rutmanis "Es gribu būt tavs taurenis"     2018 Ēriks Balodis "Ziema pie durvīm"     2019 Ēriks Balodis "Augšā lejā"     2019 Līvi "Kad aizeju ar draugiem"     2021 Hārdijs "Bērnībā pabūt"    

 Dziesmu teksti 
 Jūras Mēsli – "Avārija" (1982)
 Jūras Mēsli – "Ugunsgrēks" (1982)
 Dzelzs Ceļš – "Dzelzs ceļš" (1983)
 Zig-Zag – "Mīli mani" (1987)
 Zig-Zag – "Problēma" (1987)
 Zig-Zag – "Lai iet" (1987)
 Zig-Zag – "Vējam" (1987)
 Zig-Zag – "Draugam" (1988)
 Zig-Zag – "Ielu suņi" (1988)
 Zig-Zag – "Esmu apnicis (Konflikts)" (1988)
 Zig-Zag – "Arī tu" (1988)
 Zig-Zag – "Man 16" (1988)
 Zig-Zag – "Siti sev (Kautiņš)" (1988)
 Zig-Zag – "Vai Tev ir naids" (1988)
 Zig-Zag – "Jaunā paaudze" (1988)
 Linga – "Pilsētā" (1989)
 Linga – "Dzērājdziesma" (1989)
 Linga – "Paģiras" (1989)
 Linga – "Nāc dejot" (1990)
 Linga – "Krodziņš" (1990)
 Linga – "Rudens" (1990)
 Linga – "Nolādēts" (1990)
 Linga – "Varbūt" (1990)
 Linga – "Ņujorka" (1990)
 Linga – "Spēle" (1991)
 Linga – "Kā sāp" (1991)
 Viktors Zemgals – "Atkal rīts" (1994)
 Viktors Zemgals – "Kādu dienu" (1995)
 Linga – "Vējā" (1999)
 Linga – "Neziņa" (1999)
 Linga – "100 000 x" (1999)
 Linga – "Pā pā" (1999)
 Linga – "Kino" (1999)
 Linga – "Ahā" (1999)
 Linga – "Lidojam" (1999)
 Linga – "Laiks" (1999)
 Linga – "P-03" (2002)
 LNT kopkoris – "LNT-Tava televīzija" (2005)
 Linga – "Spārni" (2006)
 Linga – "Jā vai nē" (2006)
 Corsac – "Apstājies!" (2007)
 Imants Vanzovičs – "Ūdens" (2007)
 Le Mag – "Tauriņdeja" (2007)
 Linga – "Gan" (2008)
 Linga – "Ar katru soli" (2014)

Pasākumi
 Gads Pasākums Norises vieta Piedalījies kā Režisors Producents Scenārists 1992 Nepieradinātās modes asamblejas atklāšanas ceremonija Doma laukums    1993 Bruno Birmaņa modes skate Paris Esmod Fashion School    1993 Radio SWH atklāšanas ceremonija SWH teritorija    1993 Grupas Linga koncerts Dzintaru koncertzāle    1993 Mikrofona jaungada balle Rīgas Kinostudija    1994 Nepieradinātās modes asamblejas atklāšanas ceremonija Motormuzejs   1994 Starptautiskā kinofestivāla Arsenāls noslēguma ceremonija Rīgas Kongresu nams    1995 Starptautiskā izstāde "Stils un Mode" Viesnīca “Latvija”   1995 LRA apbalvošanas ceremonija par Latvijas 1994. gada labākajām reklāmām" Nakts klubs “Bimini”   2000 LNT Mūzikas Balva 2000 Nakts klubs “La Rocca”   2001 LNT Mūzikas Video atklāšanas ceremonija Nakts klubs “Nautilius”   2001 LNT Mūzikas Video Cēsu šovs Cēsu stadions   2001 LNT Mūzikas Video Pludmales viesības Dzintaru koncertzāle   2002 LNT Mūzikas Video Mīlas parāde Ķīpsalas halle   2002 LNT Mūzikas Video Lielās dienas šovs Sporta manēža 2002 LNT Mūzikas Video Sapņu nakts Nakts klubs “La Rocca” 2002 LNT Mūzikas Video Saules šovs Ogres estrāde   2002 LNT Mūzikas Video Ugunīgais šovs Dzintaru pludmale   2002 LNT Mūzikas Video Pludmales viesības Liepājas pludmale   2002 LNT Mūzikas Video Zelta Šovs / LNT sezonas atklāšana Mežaparka Lielā estrāde   2002 LNT Mūzikas Video Rudens šovs Ogres estrāde   2002 LNT Mūzikas Video Apbalvošanas ceremonija Ķīpsalas halle   2003 LNT Mūzikas Video Mīlas parāde Ķīpsalas halle   2003 LNT Mūzikas Video Xtreme Ķīpsalas halle   2003 LNT Mūzikas Video Ātrums. Superbaiku sezonas oficiālā atkāšana Ķīpsalas halle   2003 LNT Mūzikas Video Pavasara raunds Ķīpsalas halle   2003 LNT Mūzikas Video Grandiozā Zaļumballe Ogres estrāde   2003 LNT Mūzikas Video Pludmales viesības Canes Beach Party Liepājas pludmale   2003 LNT Mūzikas Video Zelta Šovs Daugavas stadions   2003 XXIII Vispārējie latviešu Dziesmu un XIII Deju svētki Daugavas stadions   2003 LNT Mūzikas Video Apbalvošanas ceremonija Skonto halle   2004 LNT Mūzikas Video Mīlas parāde Klubs Grands Tukumā   2004 LNT Mūzikas Video Jautrais Šovs Sapņu fabrika   2004 LNT Mūzikas Video Grandiozā Zaļumballe Talsi   2004 Caines Beach Party Pludmales viesības Liepājas pludmale   2004 LNT Mūzikas Video Akustiskais koncerts / LNT sezonas atklāšana Latvijas Nacionālā opera   2004 LNT Mūzikas Video Apbalvošanas ceremonija Skonto halle   2008 TV3 Līgo Saulkrastos Saulkrastu pludmale   2009 Grupas Linga 20.g.jubilejas koncerts Ķīpsalas halle  

 Ārējās saites 

 SoundCloud profils 
 YouTube kanāls 

 Atsauces 

Kategorija:1966. gadā dzimušie
Kategorija:Rīgā dzimušie
Kategorija:Latviešu mūziķi
Kategorija:Latviešu kinorežisori
Kategorija:Latviešu kinoproducenti
Kategorija:Latvijas basģitāristi
Kategorija:Latvijas uzņēmēji